ONS GLO dat sonde ons van God geskei het en die oorsaak is dat ons nie Sy beeld weerspieël soos dit bedoel was toe ons geskape is nie. Ons enigste hoop vir herstel en redding is om ons sondes te bely en om Christus te vertrou, omdat Hy ‘n sondelose lewe gelei en in ons plek gesterf en uit die dood opgestaan het.
ONS BESEF dat ons in ‘n kultuur lewe wat nie altyd en in alles God se reg om te regeer erken nie, nie die Woord as riglyn vir die lewe aanvaar nie en wat die gevolge dra van die verwerping van God se bedoeling vir die mens.
MANS EN VROUENS is beide geskape na die beeld van God en hulle is gelyk in waarde en waardigheid, maar hulle het onderskeie rolle en funksies in die huis en in die kerk.
SELFSUGTIGE AANDRANG op persoonlike regte is teenstrydig met die gees van Christus wat Homself verneder het, die vorm van ‘n slaaf aangeneem en Sy lewe neergelê het vir ons.
Graag die beheer van ons lewens oorgee aan Jesus Christus – ons sal sê: “Ja Here” vir die Woord en die wil van God.
Getrou inskakel by ons plaaslike gemeentes, onsself onderwerp aan ons geestelike leiers, saam groei as gemeenskap van gelowiges en die gawes gebruik wat Hy vir ons gegee het. Dan kan ons ander dien, die Liggaam van Christus opbou en Sy verlossingsdoel in die wêreld uitleef.